Diari Oficial de la Generalitat Valenciana


Sumari del DOGV 3479, del 22-04-1999 (1999/3590)

Informació pública del Programa d'Actuació Integrada de la Unitat d'Execució C d'Alzira.
----------------------------------------------------------------------------------------

### Dades del document

Número de DOGV
:   3479

Data del DOGV
:   22-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3590


Organisme emissor
:   Promociones Urbanisticas Quatro, SL

Tipus de document
:   Anunci

Informació pública del Programa d'Actuació Integrada de la Unitat d'Execució C d'Alzira. [1999/S3590]
  
La mercantil Promociones Urbanísticas Quatro, SL ha formulat un Programa d'Actuació Integrada de la Unitat d'Execució C, a Alzira, composta pel programa d'actuació intregada, el projecte de reparcel·lació amb un annex, el projecte d'urbanització amb quatre annexos i els plànols corresponents.
  
De conformitat amb el que disposa l'article 480 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'esmentada informació, i es fa constar:
  
Primer
  
L'objecte de l'actuació integrada que es pretén escometre el constitueix l'execució de les obres d'urbanització de la zona compresa en la Unitat d'Execució C, d'Alzira.
  
Segon
  
El programa d'actuació integrada i la documentació complementària han sigut protocol·litzades en una acta autoritzada pel notari d'Alzira, el senyor Francisco Cantos Viñals, el despatx del qual es troba en el carrer Calderón de la Barca, número 4, entresòl, Alzira.
  
Tercer
  
Que amb data 26 de juliol de 1994, fou aprovat l'esmentat projecte d'urbanització i des d'aquesta, hi ha depositat un exemplar de la documentació esmentada a l'Ajuntament d'Alzira, que ha sigut registrat amb el número d'expedient 9.9.2.6.3642/1994.
  
Quart
  
Que amb data 27 de desembre de 1994, fou aprovat l'esmentat projecte de reparcel·lació i des d'aquesta, hi ha depositat un exemplar de la documentació referida a l'Ajuntament d'Alzira, que ha sigut registrat amb el número d'expedient 1.9.4.9. 445/1994.
  
Cinqué
  
D'acord amb el que disposa l'article 46.3 de l'esmentada Llei 6/1994, se sotmet a informació pública el projecte d'actuació integrada amb la documentació completa per un termini de 20 dies, comptadors des de la publicació d'aquest anunci en el Diari Oficial de la Generalitat Valenciana.
  
Durant els esmentats terminis, qualsevol persona podrà comparéixer en l'esmentada Notaria per a obtenir una còpia de l'acta de protocol·lització de la documentació o sol·licitar que aquesta li siga exhibida.
  
Tanmateix, es podrà consultar aquesta documentació i l'expedient administratiu a l'Ajuntament d'Alzira, Departament d'Urbanisme. En els esmentats terminis d'informació pública podran presentar-se davant l'esmentat Ajuntament tantes al·legacions com, si s'escau, alternatives tècniques que pretenguen competir amb l'exposada al públic.
  
Sisé
  
En els cinc dies següents a la finalització del termini de 20 dies d'informació pública de l'alternativa tècnica podran presentar-se proposicions juridicoeconòmiques per a executar qualsevol de les alternatives que s'hagueren formulat. Aquestes proposicions es presentaran en plica tancada davant l'Ajuntament d'Alzira.
  
Seté
  
Finalitzat aquest segon termini, en la següent data hàbil tindrà lloc l'acte d'obertura de plica en el saló d'actes de l'Ajuntament d'Alzira.